cyanic-selkie/wikianc huggingface dataset:
Miguel D’Escoto
D'Escoto matkusteli paljon. 1960-luvulla hän avusti Chilessä Santiagon slummien asukkaita. Managuan joulukuun 1972 maanjäristyksen jälkeen hän avusti tuhon uhreja.
Hän oli perustamassa ns. kahdentoista ryhmää (Grupo de los Doce), jonka jäsenet tukivat FSLN:ää sen taistelussa Nicaraguan Anastasio Somozaa vastaan. Pian Somozan syrjäytyksen jälkeen hänet nimitettiin maan ulkoministeriksi. Hän oli mukana Contadora- ja Esquipulas-rauhanprosesseissa. Hän ajoi myös hallituksen päätöstä haastaa Yhdysvallat kansainväliseen oikeuteen puolisotilaallisten joukkojen tukemisesta maataan vastaan, mikä päättyi Yhdysvaltain tappioksi.
D'Escoto oli myös vuodesta 2007 presidentti Daniel Ortegan vanhempi neuvonantaja ulkopolitiikassa, ministerin arvolla.
Yleiskokouksen puheenjohtajana hän oli kansainvälisen talouskriisin vuoksi perustamassa ryhmää käymään läpi kansainvälistä finanssijärjestelmää. Ryhmän johtoon tuli nobelisti Joseph Stiglitz. Hän arvosteli Israelin hyökkäystä Gazaan vuodenvaihteessa 2008–2009 "hirviömäiseksi", sekä turvallisuusneuvostoa, koska se ei kyennyt päättämään toimista sen suhteen.
Suomen IV armeijakunta (jatkosota)
Suomen jatkosodan IV armeijakunta muodostettiin välirauhan ajan II armeijakunnasta laajentamalla siihen kuuluneet prikaatit divisiooniksi. Armeijakunnan komentajana toimi hyökkäysvaiheen alussa kenraaliluutnantti Lennart Oesch. Armeijakuntaan kuuluivat 12., 8. ja 4. divisioona sekä armeijakuntajoukkoja.
IV armeijakunta lakkautettiin 2. syyskuuta 1941.
Keskittäminen
Armeijakunnan joukkojen siirrosta käskettiin 27. kesäkuuta. Käskyn mukaan se keskitettiin viivytykseen rajan läheisyyteen heikosti kenttävarustettuihin asemiin. Päämaja antoi seuraavana päivänä armeijakunnalle käskyn valmistautua hyökkäykseen, jolloin sen tulisi edetä rajan yli kaksi divisioona rinnan kolmannen jäädessä reserviin. Hyökkäyksessä 8. divisioona olisi oikealla ja 4. divisioona vasemmalla välirajanaan linja Ylijärveltä Pukalusjärveen.
Armeijakunta siirsi heinäkuun alussa reservinä toimineen 12. divisioonan 10. divisioonan asemien taakse alueelle Suokumaa–Ruokola–Lauritsala–Joutseno, jossa se muodosti vasemmalle sivustalleen iskuryhmän. Samalla armeijakunnan vasen raja siirrettiin Vuoksen vesistölinjalle. Näin muodostuneelle Suokumaanjärven ja Vuoksen väliselle alueelle perustettiin Osasto Kääriäinen, jonka muodostivat 10. divisioonasta siirretyt vajaa Jalkaväkirykmentti 2 ja Kevyt osasto 12.
Hyökkäys
Armeijakunta sai 11. heinäkuuta hyökkäyskäskyn. Armeijakunnasta irrotettiin 25. heinäkuuta panssaripataljoona sekä 10. divisioona, jolloin armeijakunnan suunnitelmia ja ryhmitystä jouduttiin muuttamaan. Armeijakunnan komentaja antoi 9. elokuuta oman esikäskynsä hyökkäyksestä. Päämaja käski kuitenkin armeijakunnan pysyä puolustuksessa. Se pyysi ainoastaan täydennyksiä II armeijakunnalle.
Armeijakunta sai 13. elokuuta luvan hyökätä, jolloin sen tehtäväksi määrättiin vihollisvoimien työntäminen Vuoksen ja sen länsipuolista kapeikkoa vasten. Tämän jälkeen armeijakunnan tuli valmistautua etenemään joko kaakkoon tai etelään. Seuraavana päivänä armeijakunnan hyökkäysvalmistelut peruttiin.
Armeijakunta oli käskyn mukaan aloitettava hyökkäyksensä 22. elokuuta Vuokseen tukeutuvalla vasemmalla siivellään, mutta vihollisen irtaantuminen edellisenä päivänä aiheutti hyökkäyksen alkamisen jo edellisenä päivänä.
Isän tyttö
Isän tyttö on Olli Kortekankaan säveltämä ooppera vuodelta 2007. Sen libreton kirjoitti säveltäjä Michael Baranin kanssa. Teos kantaesitettiin Savonlinnan oopperajuhlilla saman vuoden heinäkuussa. Isän tyttö on Savonlinnan oopperajuhlien ja Eduskunnan tilausteos.
Isän tyttö kuvaa Suomen sodanjälkeistä historiaa, ja sen päähenkilöinä ovat kolme naista: ompelimon omistava Siiri, hänen tyttärensä, radikaalivasemmistoon liittynyt Anna ja Annan tytär, talouslamassa mielenterveytensä menettävä pörssihai Vera. Annan isä Urho on kaatunut sodassa, ja hänen avioliittonsa epäonnistuu, koska hänen miehensä Axel on alkoholisti. Suvun kokemista suruista huolimatta ooppera päättyy optimisesti: parempaan on pyritty ja vaikeudet voitettu.
Teoksen musiikissa on myös iskelmämäisiä aineksia ja viittauksia 1970-luvun alun vallankumouslauluihin.
Katri Merikallio
Katri Merikallio (s. 1961 ) on suomalainen vapaa toimittaja. Merikallio työskenteli pitkään Suomen Kuvalehden toimittajana (1998-2019) erikoistuen ulkomaanasioihin. Merikallio on kirjoittanut laajoja reportaaseja mm. Afrikasta ja Aasiasta.
Tätä ennen hän työskenteli Helsingin Sanomissa (1990-1994). Päätoimittajana Unesco-Kuriiri lehdessä Merikallio toimi vuonna 1995. Toimittajauransa Merikallio aloitti espoolaisessa Länsiväylä-lehdessä.
Koulutukseltaan Merikallio on valtiotieteiden maisteri.
Parhaan tuottajan Jussi
Parhaan tuottajan Jussi oli yksi suomalaisen elokuva-alan Jussi-palkinnoista, jota jakoi Filmiaura. Palkintoa jaettiin sekä elokuvatuottajille että elokuvayhtiölle. Palkintoa jaettiin epätasaisin väliajoin ja vaihtelevin perusteluin vuosina 1955–1998.
Tuiskujärvi
Tuiskujärvi on Keski-Suomessa Jämsässä Arvajan kylän lähellä sijaitseva järvi.
Maantietoa
Järven pinta-ala on 2,5 hehtaaria, se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 99,6 metriä mpy.
Shreveport
Shreveport on kaupunki Yhdysvalloissa. Se sijaitsee Louisianan osavaltiossa ja on sen kolmanneksi suurin kaupunki.
Shreveport sijaitsee "Ark-La-Texin" alueella, jolla Arkansas, Louisiana ja Teksas kohtaavat. Se perustettiin 1830-luvun loppupuolella.
Shreveportin pinta-ala on United States Census Bureaun mukaan 305,1 km². Siitä yhteensä 12,44 % on vettä. Kaupungin 200 145 asukkaasta (2000) hieman yli puolet on afroamerikkalaisia.
Ismail Bey
Ismail Bey oli 1500-luvulla elänyt nogai-kansaan kuulunut ylimys, joka toimi Volgan alueen Nogain ordan kaanina 1555–64.
Ismail oli Venäjän tsaari Iivana IV Julman liittolainen ja esti muun muassa toisen liittolaisensa Jusuf-kaanin sotaretken Moskovaan 1553. Ismail osallistui yhdessä Venäjän armeijan kanssa Astrahanin kaanikunnan valtaamiseksi tehtyyn sotaretkeen 1554. Sotaretki päättyi voittoisasti, ja Venäjä nosti Astrahanin vasallihallitsijaksi Derviş Alin. Valloituksen jälkeen Ismail sai tehtäväkseen vartioida Astrahanin teitä ja kulkureittejä maalla, kun Iivana lupasi itse pitää huolta joki- ja merireiteistä. Iivana suunnitteli myös Krimin kaanikunnan valtaamista, johon hän pyysi Ismailin tukea ja neuvoa.
Ismail ja hänen liittolaisensa riitautuivat 1550-luvun puoliväliin mennessä, jolloin nogait kävivät keskenään suuren sisällissodan. Sodan hävisi sen toista osapuolta johtanut Jusuf-kaani, vaikka hänen armeijansa oli hyvin suuri. Voittoisa Ismail otti suuren osan Jusufin omaisuudesta haltuunsa ja lähetti Moskovaan kauppiaita, joilla oli mukanaan 20 000 hevosta ja 4000 lammasta. Voitto ja menestys huumasivat Ismailin, joka lähetti Iivana Julmalle kirjeen, jossa kutsui tätä "pojakseen, valkoiseksi tsaariksi". Lisäksi hän vaati Iivanaa maksamaan veroja itselleen. Hänen onnensa oli kuitenkin kääntymässä, sillä Jusuf-kaanin pojat aloittivat oman menestyksekkään sotansa Ismailia vastaan, ja seuraavissa kirjeissään Iivanalle Ismail pyysi tämän tukea käyttäen jälleen kunnioittavaa sävyä.
1558 nogai-kansaa koetteli suuri nälänhätä, johon Ismail pyysi tukea Iivanalta sitä koskaan saamatta, vaikka hän oli alistunut jo kutsumaan Iivanaa hallitsijakseen. Ismail kuoli 1564 ja hänen seuraajakseen tuli Tin Ahmad.
Zaozhuang
Zaozhuang (, pinyin: Zăozhuāng Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista etelään. Zaozhuangin väkiluku on 3,729 miljoonaa (2010) ja pinta-ala 4 550 neliökilometriä.
thumb|left|190px|Paikallishallinnollinen jako. Piirikuntatasolla kaupunki jakautuu kuuteen osaan seuraavasti:
Mohamed Bachtobji
Mohamed Bachtobji (s. 1. huhtikuuta 1980 Dola, Ranska) on ranskalais-tunisialainen entinen jalkapalloilija. Keskuspuolustajana pelannut Bachtobji edusti viimeksi Tunisian pääsarjassa Espérancea. Hän pelasi pitkään myös euroopassa, edustaen muun muassa FC Homburgia ja Paris Saint-Germain''ia.
Karbonaattiesterit
thumb|Karbonaattiesterin kemiallinen rakenne. Karbonaattiesteri on funktionaalinen ryhmä, joka on muodollisesti hiilihapon esteri. Hiilihapon monoesterin epästabiilisuuden takia molempien happien on oltava alkyloituja. Yksinkertaisin esimerkki on dimetyylikarbonaatti, joka on kirkas neste.
Keskinen Myyräjärvi
Keskinen Myyräjärvi on Keski-Suomessa Jämsässä Arvajan kylän lähellä sijaitseva järvi.
Karbonaattiesterit
Karbonaattiesteriin perustuva polymeeri on polykarbonaatti. Sitä valmistetaan karboksyloimalla polyoleja fosgeenilla.
Keskinen Myyräjärvi
Maantietoa
Järven pinta-ala on 1,7 hehtaaria, se on 150 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 102,5 metriä mpy.
Glima
thumb|250px|Kaksi painijaa glima-tapahtumassa maaliskuussa 2006. Glima on vanha pitkäperinteinen islantilainen painimuoto. Varmuudella sen tiedetään olevan peräisin ainakin 1100-luvulta, mutta Eddan tarujen pohjalta pidetään varsin varteenotettavana mahdollisuutena että harjoittelumenetelmä on hyvinkin paljon vanhempia peruja.
Painijoilla on erityinen glima-vyö, josta kiertyy lenkit reisien ympäri. Varuste vastaa entisajan löysiä vaatteita, joista oli helppo saada ote.
Kilpakosijat (vuoden 1946 elokuva)
Kilpakosijat on Gregory Ratoffin ohjaama yhdysvaltalainen Technicolor-menetelmällä tehty elokuvamusikaali, joka sai ensi-iltansa vuonna 1946. Musikaalin pääosissa ovat Maureen O'Hara, Dick Haymes ja Harry James. Betty Grable teki elokuvassa cameoroolin.
Kilpakosijat pohjautuu samannimiseen tarinaan, jonka on kirjoittanut Bert Granet. Kilpakosijat -elokuva sai ensi-iltansa kotimaassaan 17. toukokuuta 1946 Los Angelesissa ja 24. toukokuuta 1946 New Yorkissa. Suomen ensi-ilta oli 9. joulukuuta 1949. Kilpakosijat on 20th Century Foxin tuottama.
Göteborg
thumb|right|250px|Göteborgin taajama vuoden 1990 rajauksen mukaan. thumb|right|250px|Göteborgin ympäristö vuoden 2015 taajamarajauksen mukaan. Göteborgin taajama punaisella, [[Torslanda och Björlanda vihreällä, Gunnared och Hammarkullen vaaleansinisellä, muut taajamat keltaisella ja pientaajamat sinisellä.]] thumb|250px|Göteborgin kaupunkia [[Lisebergistä kuvattuna.]]
Göteborg (, aik. ) on Ruotsin toiseksi suurin kaupunki ja samannimisen Göteborgin kunnan keskustaajama. Se sijaitsee Ruotsin länsirannikolla Götajoen suussa Kattegatin itärannalla. Göteborg on Länsi-Götanmaan läänin pääkaupunki, ja aiemmin se oli Göteborgin ja Bohusin läänin pääkaupunki.
Göteborgin kaupungin asukasluku vuonna 2020 oli 583 056 asukasta. Kaupunkitaajama ulottuu myös joidenkin naapurikuntien alueelle. Toisaalta Göteborgin kuntaan kuuluu keskustaajaman lisäksi myös maaseutualueita ja joitakin pienempiä taajamia. Useita kuntia käsittävässä Suur-Göteborgissa oli vuoden 2011 lopussa 938 580 asukasta.
Göteborg sai kaupunkioikeudet kuningas Kustaa II Aadolfilta vuonna 1621.
Kaupungissa on kaksi yliopistoa: vuonna 1891 perustettu Göteborgin yliopisto ja vuonna 1829 perustettu yksityinen Chalmersin teknillinen korkeakoulu. Molempien yhteisenä yksikkönä toimii Göteborgin IT-yliopisto.
Perinteisesti kaupungin taloutta on hallinnut metalliteollisuus, kuten auto- ja laivateollisuus, mutta sittemmin sen rooli on vähentynyt, ja nykyään kaupunki on viihteen, koulutuksen, tieteen, finanssialan ja palveluyrittäjyyden keskus. Kaupunki ei ole kuitenkaan taloudellisesti aivan yhtä vauras kuin maan pääkaupunki Tukholma.
Historia
40 kilometriä nykyisestä Göteborgista pohjoiseen sijainnut Lödöse oli keskiajalla Ruotsin kauppakeskus ja satama länteen. Kaupunki siirrettiin lähemmäksi merta, koska norjalainen Bohusin linnoitus alempana joen varressa oli sille uhka. Myös uudella asutuksella, Nya Lödösellä (Uusi Lödöse), oli kuitenkin ongelmia ja kaupungin asukkaiden täytyi etsiä suojaa Älvsborgin linnoitukselta.
1600-luvun alussa Ruotsi hallitsi vain yhtä paikkaa länsirannikolla. Yritys perustaa Göteborg-niminen kaupunki läheiselle Hisingenin saarelle vuonna 1607 oli epäonnistunut Kalmarin sodan vuoksi, mutta toinen yritys kuningas Kustaa II Aadolfin johtamana onnistui vuonna 1621.
Menestyksekkäiden sotien jälkeen kaikki Tanskan itäiset provinssit luovutettiin Ruotsille Roskilden rauhassa vuoteen 1658 mennessä. Sen seurauksena Göteborgista etelään sijainneesta Hallandista ja pohjoiseen sijainneesta Bohuslänistä tuli Ruotsin alueita, mikä turvasi Göteborgin asemaa ja mahdollisti kaupungin kasvamisen länsirannikon tärkeäksi satamakaupungiksi ja kaupan keskukseksi.
Kaupungin keskusta on rakennettu alavalle ja suoperäiselle maalle. Tästä syystä jotkut nykyisistä kaduista ovat olleet alun perin kanavia, joiden rakentamiseen hankittiin apua hollantilaisilta.
Yrittäjäsukuja
Kauppa ja merenkulku olivat 1700-luvulla kaupungin näkyvimpiä elinkeinoja. Göteborgissa muun muassa perustettiin vuonna 1731 Ruotsin Itä-Intian kauppakomppania, joka sai yksinoikeuden Kaakkois-Aasiaan suuntautuvaan kaupankäyntiin. 1700-luvulta alkaen Göteborgin talouselämää vilkastuttivat Britanniasta tulleet yrittäjäsuvut, kuten skotlantilaisten liikemiesten perustamat kauppahuoneet James Dickson & C:o ja David Carnegie & Co. Dicksonin suku harjoitti muun muassa puutavarakauppaa ja laivanvarustamotoimintaa sekä sahateollisuutta muuallakin Ruotsissa. Suvun jäsenistä monet tunnettiin myös merkittävinä lahjoittajina, kuten suomalaissyntyisen tutkimusmatkailija A. E. Nordenskiöldin matkoja rahoittanut Oskar Dickson. . Carnegien kauppahuone harjoitti niin ikään varustamotoimintaa ja puutavarakauppaa sekä lisäksi muun muassa rauta- ja panimoteollisuutta sekä pankkitoimintaa. ”Pikku-Lontooksi” 1800-luvulla kutsutun Göteborgin muita brittitaustaisia kauppiassukuja olivat Barclay, Campbell, Chalmers, Chapman, Hall, Irvine ja Keiller.
1900-luvulla Göteborg oli tunnettu Götaverkenin ja Eriksbergin telakoista ja laivanvarustustoiminnasta, joita molempia hallitsi Broström-yhtymä. Tämä ruotsalaisperäinen perheyritys oli 1960-luvun alussa kaupungin suurin työnantaja noin 18 000 työntekijällään, kunnes merenkulun ja telakkatoiminnan kansainvälinen kriisi iski seuraavalla vuosikymmenellä.
Maantiede
Göteborg sijaitsee Kattegatin itärannalla ja Götajoen suulla. Skandinaviaa lämmittävän Golfvirran ja rannikon läheisyyden vuoksi kaupungin ilmasto on lauhkea ja melko sateinen. Göteborgin saaristo koostuu rosoisista, paljaista kivistä ja rantakallioista.
Vuorokauden keskilämpötilat kuukausittain:
Väestö
Vuonna 2020 Göteborgissa oli 583 056 asukasta.
Göteborgissa, kuten useimmissa Ruotsin suurimmissa kaupungeissa, on paljon maahanmuuttajia. Vuonna 2020 kaupungin asukkaista maahanmuuttajataustaisia oli 218 530 (37,5 %). Kaupungin asukkaita, joilla vähintään toinen vanhemmista on syntynyt ulkomailla on 270 103 (46,3 %).
Iranilaiset ja muut Lähi-idästä tulleet maahanmuuttajat, sekä entisestä Jugoslaviasta tulleet ovat keskittyneet koillisen esikaupunkeihin, joita ovat esimerkiksi Bergsjön, Lärjedalen, Gunnared ja Biskopsgården. Bergsjössä yli puolet asukkaista on syntynyt muualla kuin Ruotsissa. Vuonna 1998 Göteborgissa asui 9 700 suomalaista (2,1 % kunnan väkiluvusta). Biskopsgården on Göteborgin tärkeä suomalaisten asuttama kaupunginosa.
Kaupungin lähiöissä on Ruotsin keskusrikospoliisin lokakuussa 2014 julkaistun raportin mukaan yhdeksän aluetta, jotka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi. Alueet ovat Backa, Södra Biskopsgården, Norra Biskopsgården, Majorna, Västra Frölunda, Bergsjön, Gårdsten, Hammarkullen ja Hjällbo. Vuonna 2018 Angeredin alueella sijaitsevan Hjällbon asukkaista noin 90 prosenttia oli maahanmuuttajataustaisia.
Liikenne
thumb|200px|Göteborgin raitiovaunut ovat suosittuja kulkuvälineitä kaupungin sisäisessä liikenteessä. Göteborgin päälentoasema on kaupungista 20 kilometriä itään sijaitseva Landvetter – pienempi lentoasema Göteborg City Airport taas sijaitsee 14 kilometriä kaupungista luoteeseen. Kaupungin keskusrautatieasemalta (Centralstationen) on junayhteyksiä eri puolille Ruotsia sekä Osloon ja Kööpenhaminaan. Göteborgiin pääsee myös lautalla Frederikshavnista, Kielistä, Kristiansandista ja Newcastlesta. Göteborgin satama on Skandinavian suurin 36,9 miljoonan tonnin rahtiliikenteellä. Kaupungin sisäisessä liikenteessä tärkeässä asemassa ovat raitiovaunut, ja 150 kilometrin pituinen verkosto onkin pisin Pohjois-Euroopassa. Lisäksi kasvava lähijunaliikenne (Pendeltåg) palvelee metropolialuetta ja lähikaupunkeja, kuten Alingsås ja Kungsbacka.
Urheilu
Jalkapallo on kaupungin seuratuin urheilulaji. Göteborgista ovat kotoisin perinteikkäät jalkapalloseurat IFK Göteborg, GAIS ja BK Häcken. Menestynein seura on IFK Göteborg, joka on moninkertainen Ruotsin mestari. IFK:lla on toimintaa myös muissa urheilulajeissa.
Kulttuuri
Göteborgin entisiä telakka- ja muita teollisuusrakennuksia on usein muutettu kulttuurikäyttöön. Esimerkiksi sokeritehtaan vanha punatiilinen pannuhuone on nyt Röda Sten -taidehalli, jonka ulkoseinät ovat graffititaiteilijoiden käytössä.
Vuonna 1916 avattu Röhsska museet on Ruotsin ainoa muotoiluun ja taideteollisuuteen erikoistunut museo. Götaplatsen-aukiota ympäröivät Göteborgin taidemuseo, konserttitalo, kaupunginkirjasto ja kaupunginteatteri. Taidemuseossa on yksi maailman suurimmista pohjoismaisen taiteen kokoelmista sekä Hasselblad-valokuvakeskus.
Göteborgin museo sijaitsee vuonna 1750 rakennetussa Ruotsin Itä-Intian kauppakomppanian talossa, joka uudistettiin museokäyttöön 1895.
Göteborgin ooppera sai vuonna 1994 uuden toimitalon Götajoen etelärannalle, arkkitehtina ruotsalainen Jan Izikowitz.
Kaupungin ensimmäinen yleinen kirjasto oli vuonna 1902 perustettu ja vuoteen 1950 saakka yksityisin varoin ylläpidetty Dicksonska biblioteket. Se muutettiin 1960-luvulla Hagan kaupunginosan monitoimitaloksi, joka tunnetaan nykyisin nimellä Allégården.
Göteborgin kansainvälinen taidebiennaali (GIBCA) on ainoa nykytaidefestivaali Ruotsissa. Se järjestettiin ensi kerran vuonna 2001. Göteborgissa järjestetään vuosittain Pohjoismaiden suurin elokuvafestivaali, jonka pohjoismaisten elokuvien kilpailun pääpalkinto, Dragon Award, on arvoltaan miljoona Ruotsin kruunua.
Elokuussa 1995 Pohjoismaiden suurimmalla stadionilla Ullevilla pidettiin yleisurheilun maailmanmestaruuskilpailut. Ullevin länsipuolella on vuonna 2009 uudistettu jalkapallostadion Gamla Ullevi. Ullevin eteläpuolella on Scandinavium-areena, jossa pidettiin Eurovision laulukilpailu 1985. Sen eteläpuolella on puolestaan suosittu Lisebergin huvipuisto, sekin Ullevin tapaan Pohjoismaiden suurin lajissaan.
Eräs metallimusiikin alalajeista, melodinen death metal, sai alkunsa Göteborgissa 1980- ja 1990-lukujen vaihteessa. Melodisen death metalin pioneereja olivat göteborgilaiset yhtyeet Dark Tranquillity, At the Gates ja In Flames. Toisinaan tätä tyylilajia kutsutaankin Göteborg-metalliksi.
Bundalan kansallispuisto
Bundalan kansallispuisto on kansallispuisto Sri Lankassa. Puisto sijaitsee 245 kilometriä kaakkoon pääkaupunki Colombosta. Puisto on tärkeä talvehtimispaikka vesilinnuille. Bundalasta tuli suojelualue vuonna 1969, kansallispuistoksi alue nimitettiin 4. tammikuuta 1993. Unesco nimitti kansallispuiston Sri Lankan neljänneksi biosfäärialueeksi vuonna 2005.
Tapahtumatuotanto
Tapahtumatuotanto on monimutkaisesti määriteltävä termi. Käytännössä tapahtumatuotannon piiriin kuuluvat kaikki onnistuneen tapahtuman tuottamiseen tarvittavat elementit tilasta pitopalveluun ja kutsuista esiintyjien järjestämiseen.
Suunnittelu
Tapahtumatuotantoa suunniteltaessa tulisi huomioida muun muassa seuraavia seikkoja:
Quirinus
Quirinus oli jumala roomalaisessa mytologiassa. Alun perin Quirinus oli sabiinilaisten sodanjumala. Rooman seitsemästä kukkulasta Quirinalis sai nimensä jumalan mukaan. Quirinus muodosti Juppiterin ja Marsin kanssa roomalaisten ensimmäisen niin sanotun jumaltriadin. Myöhemmin Juno ja Minerva syrjäyttivät Quirinuksen ja Marsin. Quirinus yhdistettiin viimeistään tasavallan lopulla Rooman myyttiseen perustajaan Romulukseen. Keisariajalla Quirinus oli yksi Janus-jumalasta käytetyistä nimistä, Janus Quirinus.
Quirinalis-kukkulalla sijaitsi Quirinuksen temppeli, joka rakennettiin vuonna 293 eaa. Augustus uudisti temppelin vuonna 16 eaa.
Dezhou
Dezhou (, pinyin: Dézhōu Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 110 kilometriä maakunnan pääkaupunki Jinanista luoteeseen. Dezhoun väkiluku on 5,568 miljoonaa (2010) ja pinta-ala 10 356 neliökilometriä.
thumb|left|190px|Paikallishallinnollinen jako. Piirikuntatasolla kaupunki jakautuu yhteentoista osaan seuraavasti (numerointi kuten kuvassa):
Nähtävyyksiin kuuluu esimerkiksi Sulun itäisen kuninkaan hautaholvi. Sulun kuningas menehtyi Dezhoun kohdalla vuonna 1417 ollessaan paluumatkalla Pekingistä kotimaahansa. Ming-dynastian keisari rakennutti kuninkaan muistoksi hautaholvin. Sulun kuningaskunta oli muinainen muslimiemiraatti Sulun saaristossa Filippiinien lounaisosassa. Lisäksi esimerkiksi maailmanperintöluetteloon 2014 nostettu, lähes 1800 kilometriä pitkä Keisarinkanava kulkee Dezhoun kaupungin kautta.
Endofyytti
Endofyytit ovat kasvien sisällä eläviä mikrobeja, sieniä ja bakteereita, jotka eivät aiheuta isäntäkasville oireita, vaan päinvastoin voivat jopa hyödyttää sitä. Kasvien endofyyteistä suurin osa on vielä löytämättä. Arviot lajien mahdollisesta kokonaismäärästä globaalisti vaihtelevat suuresti (0,5–1,3 miljoonaa).
Laulaja Venetsiasta
Laulaja Venetsiasta on Lloyd Baconin ohjaama yhdysvaltalainen musikaali-/komediaelokuva, joka sai ensi-iltansa vuonna 1935. Musikaalikomedian pääosissa ovat Dick Powell, Joan Blondell ja Adolphe Menjou. Sivurooleissa ovat muun muassa Louise Fazenda, William Gargan ja George Barbier.
Laulaja Venetsiasta pohjautuu Sig Herzigin, E. Y. Harburgin ja Hanns Krälyn tarinaan, josta Warren Duff ja Sig Herzig laativat käsikirjoituksen. Laulaja Venetsiasta sai ensi-iltansa Yhdysvalloissa 27. heinäkuuta 1935. Suomen ensi-ilta oli 1. toukokuuta 1936. Warner Bros. -studio tuotti Laulaja Venetsiasta -elokuvan.
Bang Zoom! Entertainment
'''Bang Zoom! Entertainment''' on vuonna 1993 perustettu yhdysvaltalainen dubbausyhtiö, joka julkaisee animesarjoja ja elokuvia suoraan DVD:lle englanniksi dubattuna. Yhtiö dubbaa myös videopelejä.
Yläinen Myyräjärvi
Maantietoa
Järven pinta-ala on 1,3 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 101,7 metriä mpy.
Broken Bridges – Takaisin kotiin
Broken Bridges – Takaisin kotiin (Broken Bridges) on yhdysvaltalainen draamaelokuva vuodelta 2006. Pääosissa Toby Keith, Kelly Preston, Burt Reynolds ja Lindsay Haun. Elokuva kertoo palaamisesta kotiseudulle ja omaisten luo. Elokuva on draama-musiikkielokuva.
Batman: The Caped Crusader
Batman: The Caped Crusader on Special FX:n kehittämä ja Ocean Softwaren julkaisema toimintaseikkailupeli. Peli on julkaistu vuonna Amigalle, Amstrad CPC:lle, Atari ST:lle, Apple II:lle, Commodore 64:lle, DOS:lle ja ZX Spectrumille.
Peli perustuu DC Comicsin sarjakuvahahmoon Batmaniin.
Pelaaminen
Pelissä on kaksi osaa, jotka voi pelata haluamassaan järjestyksessä. Ensimmäisessä osassa Batman saa vastaansa Pingviinin, joka yrittää valloittaa maailman robottipingviiniarmeijalla. Toisessa osassa Jokeri on siepannut Robinin, joka Batmanin täytyy pelastaa. Batmanilla on käytössään normaalien lyöntien ja potkujen lisäksi batarangeja, jotka toimivat osittain bumerangin tavoin.
Vastaanotto
The One -lehti antoi Amiga- ja Atari ST-versioille pisteiksi 84% arvostelussaan.
Julian Reid
Julian Reid on Lapin yliopiston kansainvälisten suhteiden professori.
Reidin tutkimusalueita ovat etenkin sotaan ja turvallisuuteen liittyvät poliittiset ja filosofiset kysymykset erityisesti Michel Foucault'n kirjoituksien kautta tarkasteltuna. Focault on jatkuvasti esillä myös hänen opetuksessaan.
Reid on väitellyt Lancasterin yliopistossa vuonna 2004. Ennen Lapin yliopistoa hän opetti Kin's Collegessa Lontoossa ja Sussexin yliopistossa. Hän on ollut vieraileva professori myös Bristolin yliopistossa.
Ikuisesti nuori (televisio-ohjelma)
Ikuisesti nuori on tositelevisioohjelma, jossa seurataan viiden nuoren ja vanhan yhteistä ajan vietettä Rukalla. Ohjelma perustuu amerikkalaiseen Forever Young -formaattiin. Ensimmäinen jakso esitettiin Sub-kanavalla 15. lokakuuta 2015.
Ensimmäinen tuotantokausi
Ensimmäinen tuotantokausi alkoi Sub-kanavalla 15. lokakuuta 2015. Ohjelmaan ilmoittautuneet nuoret ja vanhat olivat.
113 (yhtye)
Yhtyeen jokainen jäsen on etniseltä taustaltaan afrikkalainen, paitsi AP, jolla on sukujuuria Guadeloupessa. Rim'K:lla on sukujuuret Algeriassa ja Mokobélla Malissa. Tämä näkyy myös yhtyeen sanoituksissa.
Salaisuus oven takana
Salaisuus oven takana (Secret Beyond the Door...) on Fritz Langin ohjaama yhdysvaltalainen film noir -elokuva vuodelta 1948. Elokuvan käsikirjoitti Silvia Richards, ja sen pääosissa ovat Joan Bennett ja Michael Redgrave. Elokuva kertoo naisesta, joka epäilee, että hänen miehensä suunnittelee hänen tappamistaan.
Tuotanto ja vastaanotto
Elokuvan tuotanto ei sujunut aivan ongelmitta. Lang ja Silvia Richards suunnittelivat käsikirjoitusta koko vuoden 1947. Kuvaukset alkoivat lopulta 10. helmikuuta 1948, ja elokuvan arvioitu budjetti oli kohonnut reilusti ja oli 1,3 miljoonaa dollaria. Kuvaukset päättyivät lopulta 19. huhtikuuta 18 päivää aikataulusta myöhässä.
Salaisuus oven takana sai ensi-iltansa tammikuussa 1949. Elokuva sai kriitikoilta murska-arvostelut, ja se olikin Langin uran huonoimmat arvostelut saanut elokuva. Salaisuus oven takana menestyi myös taloudellisesti huonosti. Se oli elokuvan levittäjän Universal Picturesin huonon vuoden heikoiten tuottanut elokuva.
Saharansarvikyy
Saharansarvikyy (Cerastes cerastes, vanh. Cerastes cornutus) on Pohjois-Afrikan ja Lounais-Aasian autiomaissa elävä 60–85 cm pitkä myrkkykäärme. Sen nimi johtuu kahdesta silmän yläpuolella olevasta suuresta sarvimaisesta harjasuomusta, mutta myös sarvettomia yksilöitä esiintyy. Sarvien tehtävästä ei ole tarkkaa tietoa. Erään teorian mukaan ne voisivat toimia silmien varjostajina tai auringonvalolta suojaajina. Harmaanruskean käärmeen selässä on haalistuneita tummia laikkuja, mikä antaa niin hyvän suojan, että sekä vihollisten että saaliiden on lähes mahdotonta havaita sitä. Saharansarvikyy viettää päivät usein hiekkaan kaivautuneena tai koloissa kasvien suojassa, mistä käsin se tekee nopeita iskuja saalista kohti. Saharansarvikyy varoittaa uhkaajaa sahamaisella äänellä, jonka se saa aikaan hankaamalla karheita kyljen harjasuomuja toisiinsa. Käärme etenee irtonaisella hiekalla sivukelaustekniikalla, jolloin se jättää ”S”:n muotoisen jäljen hiekkaan. Sen ravintoon kuuluu ennen kaikkea liskot, kuten skinkit ja ripsusisiliskot, mutta myös pikkunisäkkäät ja linnut. Saharansarvikyyn lisääntyminen poikkeaa useimmista sukulaisistaan siinä, että se ei synnytä eläviä poikasia vaan munii 10–23 munaa.
Alli Kallioniemi
pienoiskuva|Alli Kallioniemi 1930-luvun alussa. Alli Lemmikki Kallioniemi (vuoteen 1905 Jahnsson, 14. heinäkuuta 1885 Kustavi – 8. kesäkuuta 1958) oli suomalainen opettaja ja poliitikko. Vuosina 1930–1933 hän toimi kansanedustajana.
Elämä ja ura
Kallioniem isä oli filosofian tohtori Adolf Waldemar Jahnsson ja äiti Ida Sofia Magdalena Helander. Hänen veljiään olivat taloustieteilijä Yrjö Jahnsson, rehtori, opetusneuvos Aarne Kallioniemi ja valtiopäivien pikakirjoittaja Kaarlo Kallioniemi.
Kallioniemi tuli ylioppilaaksi Turun suomalaisesta jatko-opistosta vuonna 1905 ja valmistui opettajakandidaatiksi 1909. Hän toimi opettajanuransa alkuvuosina opettajana lyhyitä jaksoja eri kouluissa: Helsingin uudessa yhteiskoulussa 1909–1911, Helsingin suomalaisessa tyttökoulussa 1910–1912, Raahen seminaarissa 1912–1913, Hämeen kansanopistossa 1914–1915, kansakouluissa Naantalissa ja Vehmaalla 1916 sekä Räisälän kansanopistossa 1917.
Helsingin käsityöseminaarissa Kallioniemi toimi opettajana 1919–1951 ja Helsingin kasvatusopillisessa talouskoulussa 1920–1951. Hän opetti muun muassa sielutiedettä, kasvatus- ja opetusoppia sekä kirjanpitoa. Hän kirjoitti myös oppikirjan Sielutieteen alkeet (1930) sekä teoksen ''Käsityönopetus. Merkitys – tarkoitus – metodi'' (1950).
Kallioniemi valittiin eduskuntaan kokoomuksen edustajana Turun läänin eteläisestä vaalipiiristä vuoden 1930 vaaleissa, ja hän toimi kansanedustajana 21. lokakuuta 1930 – 31. elokuuta 1933. Helsingin kaupunginvaltuustossa Kallioniemi oli 1937–1945.
Watkin Tudor Jones
pienoiskuva|Watkin Tudor Jones vuonna 2010. Watkin Tudor Jones (taiteilijanimeltään Ninja) (s. 27. syyskuuta 1974) on laulaja eteläafrikkalaisessa zef-musiikkia soittavassa yhtyeessä Die Antwoord.
Watkinilla on Sixteen Jones -niminen tytär Anri Du Toitin kanssa.
Stig-André Berge
Stig-André Berge (s. 20. heinäkuuta 1983 Oslo) on norjalainen kreikkalais-roomalaisen tyylin painija ja olympiamitalisti.
Pääasiassa 59–60 kilogramman painoluokissa kilpaillut Berge voitti olympiapronssia Rio de Janeirossa 2016. Painin olympiamitali oli Norjalle ensimmäinen 24 vuoteen. Lontoon kesäolympialaisissa 2012 Berge sijoittui 13:nneksi ja Pekingin kesäolympialaisissa 2008 19:nneksi. MM-kilpailuista hän on saavuttanut pronssia Taškentista 2014 sekä EM-kilpailuista hopeaa Sofiasta 2007, Kaspijskista 2018 ja Bukarestista 2019.
Binzhou
Binzhou (, pinyin: Bīnzhōu Shì) on prefektuuritason kaupunki Kiinan Shandongin maakunnan pohjoisosassa. Kaupunki sijaitsee linnuntietä noin 115 kilometriä maakunnan pääkaupunki Jinanista koilliseen. Binzhoun väkiluku on 3,748 miljoonaa (2010) ja pinta-ala 9 447 neliökilometriä.
Binzhoun kaupunki rajoittuu pohjoisessa Bohainmereen, idässä Dongyingin, etelässä Zibon, sekä lännessä Jinanin ja Dezhoun prefektuuritason kaupunkeihin.
thumb|left|190px|Paikallishallinnollinen jako. Piirikuntatasolla kaupunki jakautuu seitsemään osaan seuraavasti:
Prats i Sansor
Prats i Sansor (espanjaksi Prats y Sampsor) on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 6,6 neliökilometriä ja asukkaita siellä on 238 (2016). Väestötiheys on 36,1 as./km².
Prats i Sansorin naapurikunnat ovat Isòvol pohjoisessa, Das idässä, Urús ja Riu de Cerdanya etelässä sekä Bellver de Cerdanya lännessä.
Kunnan alueella sijaitsevia nähtävyyksiä ovat muun muassa romaanista tyyliä edustavat Sant Serni -kirkko sekä Sant Salvador de Predanies -kappeli.
Asutuskeskukset
Prats i Sansorin asutuskeskukset ja niiden väkiluvut vuonna 2007:
Bossier City
Kaupungissa on arviolta 68 485 asukasta (vuonna 2016) ja sen pinta-ala on 111,13 neliökilometriä. Sen väestöjakauma poikkeaa selvästi Shreveportin väestöjakaumasta, jonka asukkaista yli puolet ovat afroamerikkalaisia. Bossier Cityssä tämä väestönosa muodostaa kaupunkilaisista ainoastaan vajaan neljänneksen.
Bossier City sijaitsee "Ark-La-Texin" alueella, lähellä Arkansasin, Louisianan ja Texasin välistä rajaa.
Prats i Sansor
Asutuskeskukset
Lähde:
Aiheesta muualla
thumb|left|250px|Sant Salvador de Predanies -kappeli Prats i Sansorissa.
Zef
Zef on eteläafrikkalainen vastakulttuuri liike.
Sanan alkuperä
Sana zef on eteläafrikkalainen slangi sana, joka kääntyy suoraan suomen kielen sanaan yleinen.
Die Antwoord -yhtyeen mukaan zef merkitsee sitä, ettei välitetä muiden mielipiteistä ja ollaan sellainen kuin itse haluaa.
Into Kangas
Into Oskari Kangas (21. syyskuuta 1921 Kittilä – 21. elokuuta 1993 Rovaniemi) oli suomalainen toimittaja. Hän toimi Oulussa ilmestyvän vasemmistolaisen Kansan Tahto -lehden päätoimittajana vuosina 1957–1983. Hänen pakinanimimerkkinsä oli Oskari. Kangas vaikutti myös Suomen kommunistisessa puolueessa. Hän liittyi puolueeseen vuonna 1945 ja kuului sen keskuskomiteaan vuosina 1966 –1972.
Torppariperheeseen syntynyt Kangas aloitti työuransa maa- ja metsätöissä. Vuosina 1941–1944 Kangas taisteli jatkosodassa, kunnes karkasi rintamalta. Hän jäi kiinni, mutta ei saanut rangaistusta teostaan. Sotien jälkeen Kangas sivisti itseään Sirola-opistossa. Opintojen jälkeen hän työskenteli SKDL:n Lapin piirijärjestön valistus- ja piirisihteerinä. Tätä seurasi työpaikka Kansan Tahdon Kemin aluetoimittajana.
Kangas nousi Kansan Tahdon johtoon maaliskuussa 1957, kun edeltäjä Niilo Nikkilä kuoli yllättäen. Kankaan johdolla lehti jatkoi aluksi aiemmilla linjoilla, mutta 1960-luvun puolivälissä sen ilme alkoi muuttua. Kansan Tahto tuki voimakkaasti SKDL:n ja SKP:n enemmistön uudistusmielistä linjaa ja se pyrki laajentamaan lukijakuntaansa keskiluokkaan ja sivistyneistöön. Kangas suhtautui kriittisesti Nikita Hruštšovin syrjäyttämiseen ja Neuvostoliiton nihkeään tiedotukseen asiasta. Hän halusi luopua proletariaatin diktatuuri -käsitteestä. Joulukuussa 1964 Kansan Tahtoon perustettiin mielipidepalsta, jolla käytiin avointa keskustelua liikkeen suunnasta. Vuonna 1965 SKDL:n Oulun piirijärjestö ehdotti, Kankaan aloitteesta, SKP:n ja SKDL:n yhdistämistä "sosialistiseksi kansanpuolueeksi".
Tšekkoslovakian miehityksen jälkeen ja 1970-luvun alussa lehti palasi osin perinteisempiin kansandemokraattisiin linjauksiin. Kangas ei päästänyt lehden palstoille esimerkiksi Neuvostoliiton arvostelua. Kansan Tahdon linja mukautui SKP:n osapuolisopimuksen asettamaan muottiin. 1980-luvun alussa Kangas kuului SKP:n niin sanottuun kirveslinjaan, joka kannatti puolueopposition erottamista, ja Kansan Tahto tunnettiin suuntauksen äänitorvena. Vuonna 1983 Kangas jäi rintamamiesten varhaiseläkkeelle. Hän jatkoi kuitenkin kolumnistina kuolemaansa asti.
Taikavoima silmien
Taikavoima silmien on suomalaisen Meiju Suvaksen studioalbumi vuodelta 2001.
Mihailov
Kaupungin on ilmeisesti perustanut vuonna 1137 ruhtinas Rjurik Rostislavitš, joka nimesi sen poikansa Mihailin mukaan. Uudelleen kaupunki perustettiin vuonna 1551, jolloin sinne rakennettiin Moskovan Venäjää tataareilta suojannut linnoitus. Puolalaiset piirittivät sitä vuonna 1618. Vuonna 1778 Mihailovista tuli Rjazanin lääniin kuuluneen kihlakunnan keskus. Toisessa maailmansodassa se oli lyhyen aikaa saksalaisten miehittämä.
Nähtävyyksiä ovat 1700-luvun alun hallintorakennus ja asuintalot, 1700-luvulla rakennettu Kristuksen syntymän kirkko ja jugendtyylinen kihlakunnan zemstvon rakennus vuodelta 1912.
Marsin napalakit
pienoiskuva|Marsin pohjoisen napalakin vesijää-alue erottuu selvästi spiraalimaisena muodostumana kartalla. Marsin napalakit ovat jäätiköitä, jotka sijaitsevat Marsin pohjois- ja etelänavan ympärillä. Ne vaihtelevat kooltaan vuodenaikojen mukaan, sillä ne koostuvat osin hiilidioksidijäästä, joka sublimoituu helposti Marsin mitassa lämpimänä vuodenaikana planeetan kaasukehään. Napalakkien ydin on vesijäätä. Pohjoinen napalakki on eteläistä suurempi, koska Mars on kaukana Auringosta juuri Marsin pohjoisen keskikesällä. Marsin napalakeissa on ylhäältä päin katsoen spiraalimaisesti muodostuneita kanjoneita, joiden arvellaan syntyneen ajan mukana haihtumis-jähmettymisprosessin tuloksena. Aikaisemmin niitä pidettiin tuulen tuivertamina. Napalakkien lähelle kehittyy Marsin syksyllä vuodenaikoina udusta ja pilvistä koostuva napahuntu.
Marsin napalakit koostuvat ytimeltään vesijään ja hiilidioksidijään kerroksista, ja talvella ne laajenevat suurelle alueelle. Nopeimmillaan ne vetäytyvät jopa 100 km/päivävauhtia. ja peittävät maksimissaan noin 10% planeetan pinnasta. Napalakkeja ympäröi kylmänä vuodenaikana napahuntu.
Pohjoinen napalakki
Marsin pohjoinen hiilidioksidinapalakki alkaa kasvaa syyspäiväntasauksen tienoilla (Ls 180°) kasvaen laajimmilleen (Ls 325°) ja on taas sublimoitunut takaisin kaasukehään Marsin asemassa Ls 70°. Pohjoinen napahuntu häviää suureksi osaksi kun Ls on noin 25°, mutta kokonaan se katoaa välillä Ls=54°-106°. Talvella pohjoisen napalakin alueelle tiivistyy hiilidioksidijääpilviä noin ajalla Ls=109. Napalakin reuna pysähtyy jostain syystä paikoilleen Ls = 55° - 70° noin leveydellä 70°, ainakin pituusasteiden 135-300 välillä.
Eteläinen napalakki
Marsin eteläinen napalakki laajenee jopa eteläiselle leveydelle 50°. Eteläinen hiilidioksidinapalakki alkaa kasvaa Marsin etelän syksyllä kun Ls=45°, on suurimmillaan kevättalvella kun Ls=145° ja on sublimoitunut takaisin alkukesästä kaasukehään, kun Ls=235°. Nopeinta hiilidioksidin sublimoituminen kaasukehään on kun Ls=228°, ja napalakin vetäytyminen on nopeinta perihelissä, kun Ls=245°. Napalakki vetäytyy vakionopeudella, kun Ls>285°.
Marsin pohjoinen napalakki
pienoiskuva|200px|Planum Boreum, Marsin pohjoinen napa-alue. Planum Boreum on Marsin pohjoisnavan ympärillä oleva alava alue, joka sijaitsee keskellä suurta Vastitas Borealis-nimistä alankoa. Alue oli muinoin merta. Siellä on vesijäästä koostuva napalakki jota ympäröi vaihteleva hiilidioksidijään kenttä. Kun hiilidioksidijää sublimoituu Marsin kaasukehään, se paljastaa tummia dyynikenttiä. Täällä syntyy kesäisin pölymyrskyjä. Pohjoisessa napalakissa on nopeiden tuulten puhaltamia kanjoneita, jotka näyttävät koostavan spiraalimaisen kuvion. Jäähän uurtuneet kanjonit paljastavat ruskeita pölykerroksia ja valkeita jääkerroksia.
Vuonna 1999 Hubblen teleskooppi havaitsi alueelta 1750 km:n läpimittaisen hurrikaania muistuttavan pilvimuodostuman, jonka myrskyn silmän läpimitta oli 320 km. Marsin pohjoisen napalakin säde on 600 km, ja se on jopa 3 km paksu. Se sisältää vettä 1,2 miljoonaa km³. Talvella pohjoinen napalakki laajenee hiilidioksidijääkerroksena 62–63,5°, jopa 55° leveysasteelle asti. . Kesällä se sulaa noin 83° leveydelle. Pohjoisen talvi on Marsissa lämpimämpi kuin etelän talvi, sillä Mars on silloin lähempänä Aurinkoa, vaikka kääntääkin pohjoisnavan pois Auringosta Marsin kaamokseen.
Keväällä napalakin reunoilla on 15% painosta pölyä, ja se on vesijäätä, mutta navoille mentäessä vesijään osuus pienenee, ja hiilidioksidijään määrä kasvaa. Navalla on lähes yksinomaan kuivaa hiilidioksidijäätä, ja käytännössä ei lainkaan pölyä. Marsin pohjoinen napalakki oli lokakuun 15. päivän tienoilla 1996 laajimmillaan, 70 leveysasteen tienoilla. Pohjoinen napalakki muistuttaa silloin kulmiomaista kuusikulmiota. Marsin keskikeväällä tammikuussa 1997 napalakki oli 70 leveysasteella, ja varhain Marsin kesällä maaliskuussa 1997 noin 80-82 leveysasteelle pysyvän vesijään alueelle. Pohjoisen napalakin ulkopuolella näkyy silloin erillisiä jään alueita, jotka useimmiten jäisiä kraatterien pohjia. .
Planum Boreumissa on valtava tulen kuluttama kanjoni, Chasma Boreale. Se on 100 km leveä, 2 km syvä. Marsin pohjoisnapaa ympäröi kolme suurta tummaa dyynikenttää 75°–85° pohjoista leveyttä. Suurin on Olympia Undae, joka ulottuu 100°:lta itäistä pituutta 240°:lle itäistä pituutta. Abalos Undae sijaitsee pituusasteiden 261° itäistä ja 280° itäistä välissä ja Hyperboreale Undae asteiden 311° itäistä ja 341° itäistä välissä.
Marsin eteläinen napalakki
Planum Australe on Marsin eteläisen napalakin alue, mikä ulottuu 75° leveysasteen eteläpuolelta etelänavalle. Alue on korkeaa kraatterien täyttämää ylänköä. Marsin eteläinen napalakki on 350 km:n läpimittainen, tutkamittausten mukaan jopa 3,7 km:n paksuinen enimmäkseen vesijäästä ja myös hiilidioksidijäästä koostuva "kakku", joka kehittää talvella ympärilleen tavallisesti 55° eteläiselle leveysasteelle ulottuvan sydäntalvella metrin paksuisen hiilidioksidijään alueen. Marsin kuori ei ole juuri painunut jään painosta kasaan, niin kuin Maan jäätikköalueella, sillä Marsin kuori on Maan kuorta jäykempi.
Kesällä sulamaton napalakin ydinalue lienee enimmäkseen vesijäätä, joka päällä on 8-10 metriä hiilidioksidijäätä. Napalakin ympärillä on myös ikiroutaa. Heijastavin napalakin osa on 85% hiilidioksidijäätä, 15% vesijäätä. Eteläisellä napalakilla hiilidioksidijään lämpötila on -125 °C, vesijään lämpötila on -95 °C, ja jäättömien kohtien -55 °C. Napalakin keskus on 150 km pohjoiseen varsinaisesta etelänavasta. Eräiden tietojen mukaan se on paikassa 83° eteläistä leveyttä, 60° itäistä pituutta. Itäisellä alueella liikkuu matalapaineita, jotka johtuvat Hellasin ja Argyren altaista. Ne luovat valkeaa lunta, läntisellä alueella on tummempaa.
Sydänmyrsky (albumi)
Sydänmyrsky on suomalaisen Meiju Suvaksen studioalbumi vuodelta 1998.
Kairamo
Kairamo on suomalainen sukunimi, joka on muun muassa seuraavilla henkilöillä:
Kurkijärvi (Jämsä)
Kurkijärvi on Keski-Suomessa Jämsässä Arvajan kylän lähellä sijaitseva järvi.
Maantietoa
Järven pinta-ala on 2,3 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 133,6 metriä mpy.
La Platan varakuningaskunta
thumb|La Platan varakuningaskunta Kartalla. La Platan varakuningaskunta oli Espanjan siirtomaa Etelä-Amerikassa vuosina 1776–1810. Kuningas Kaarle III määräsi sen perustettavaksi voidakseen valvoa paremmin laajoja siirtomaitaan Etelä-Amerikassa. Tätä ennen esimerkiksi nykyisen Argentiinan alueita oli hallittu Perun Limasta käsin osana Perun varakuningaskuntaa. Kuningas koki paineita, kun Britannia ja Portugali aktivoituivat alueella.
Cora Sandel
Cora Sandel, oik. Sara Cecilia Görvell Fabricius (20. joulukuuta 1880 Oslo, Norja – 3. huhtikuuta 1974 Uppsala, Ruotsi ) oli norjalainen kirjailija ja taidemaalari. Hän asui ja työskenteli suurimman osan aikuisiästään Ranskassa ja Ruotsissa.
Henkilöhistoria
Sandelin isä oli alkujaan meriupseeri, kunnes hän siirtyi virkamieheksi Tromssaan. Sandel lähti 24-vuotiaana Pariisiin opiskelemaan maalausta, josta hän siirtyi lyhyen avioliittonsa jälkeen lapsensa kanssa ensin Bretagneen ja sitten Uppsalaan Ruotsiin. Ensimmäisen teoksensa hän julkaisi vasta 46-vuotiaana, se oli romaanitrilogian Alberte og Jakob (1926) ensimmäinen osa. Hän oli kuitenkin jo sitä ennen julkaissut novelleja lehdissä. Henkilönä Sandel suojeli tarkasti yksityisyyttään ja eli varsin eristäytynyttä elämää.
Säkkijärvi (Jämsä)
Säkkijärvi on Keski-Suomessa Jämsässä Arvajan kylän lähellä sijaitseva järvi.
Maantietoa
Järven pinta-ala on 4,8 hehtaaria, se on 750 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 96,2 metriä mpy.
Qarabağ FK
Qarabağ FK on Ağdamin kaupungista lähtöisin oleva azerbaidžanilainen jalkapalloseura. Se pelaa maansa korkeimmalla sarjatasolla Azerbaidžanin valioliigassa. Joukkue on nelinkertainen liigamestari ja kaksinkertainen cup-voittaja.
Kaudella 2009 Qarabağ menestyi myös kansainvälisillä kentillä, kun se pudotti UEFA Europa Leaguessa jatkosta norjalaisen Rosenborgin.
Rich Love
Rich Love on yhdysvaltalaisyhtye OneRepublicin kappale, jolla vierailee myös norjalainen musiikkituottajaduo Seeb. Sen julkaisivat Mosley Music Group ja Interscope Records digitaalisesti ladattavana singlenä 14. heinäkuuta 2017. Kappaleen ovat sanoittaneet Brent Kutzle, Seeb ja Ryan Tedder, joista kaksi jälkimmäistä myös tuottivat sen. Kappaleelle on toteutettu myös Isaac Rentzin ohjaama musiikkivideo, joka julkaistiin videopalvelu YouTubessa 29. syyskuuta 2017. Videolla nähdään OneRepublicin solisti Ryan Tedder kävelemässä pitkin kaupunkia yöaikaan, joka päästessään eräälle sillalle saa seurakseen lukuisia tanssijoita.
"Rich Love" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Ruotsissa, Slovakiassa ja Tšekissä. Lisäksi se myi kultaa Italiassa, Kanadassa ja Saksassa.
Iso Nurmijärvi
Iso Nurmijärvi on Keski-Suomessa Jämsässä Olkkolan kylän lähellä sijaitseva järvi.
Maantietoa
Järven pinta-ala on 18,6 hehtaaria, se on 800 metriä pitkä ja 700 metriä leveä. Järvellä ei ole kartan mukaan saaria. Sen rantaviivan pituus on 3,0 kilometriä.
Tanhua
thumb|250px|Kylämaisemaa seututien sillan kohdalta etelään. Tanhua on kylä Savukoskella. Se on Savukosken ja Sodankylän kirkonkylän välisen seututien 967 puolivälissä. Kylästä lähtee tieyhteys Lokan kylään.
Tanhuan kylässä ei ole koulua. Palveluja ovat muun muassa päivittäistavarakauppa, porotila ja Tanhuan Erämajat. Tanhuassa on Museoviraston tuen turvin kunnostettu Saarivaaran poroerotuspaikka. Tanhuassa on myös hirrestä rakennettu lavatanssitalo. Tanhuan kylän läpi virtaava Luiro on tunnettu hyvistä koskista ja suvannoista, joista nousee isoja haukia.
Tanhua palkittiin vuoden 2010 lappilaiskylänä. Kylän yhteishenki on hyvä ja kylä tekee yhteistyötä paikallisten yrittäjien, lähikylien ja kunnan kanssa.
Vanamot
Vanamot (Linnaea) on nykyisin kuusamakasveihin kuuluva kasvisuku. Se voidaan rajata joko suppeasti (s. stricto), jolloin siihen kuuluu ainoana lajina boreaalinen hentovartinen varpukasvi vanamo (Linnaea borealis) tai laajasti (s. lato), jolloin siihen kuuluu 20 lajia. Laajasti käsitettyyn vanamoiden sukuun yhdistetään kuusamakasvien alaheimon Linnaeoideae (aiemmin heimo vanamokasvit) kaikki suvut, myös abeliat (Abelia), Diabelia, Dipelta, kellokuusamat (Kolkwitzia – laji kellokuusama K. amabilis eli Linnaea amabilis) ja Vesalea. Kaikki vanamot ovat puuvartiskasveja ja niitä esiintyy maailman koko pohjoisella puoliskolla.
Suvun tieteellisen nimen Linnaea on antanut Carl von Linné itsensä mukaan.
Blücher
Blücher tarkoittaa seuraavia asioita ja henkilöitä:
Maastohiihto talviolympialaisissa 1932 – miesten 18 km
Miesten 18 kilometrin hiihto käytiin Lake Placidin talviolympialaisissa 1932 keskiviikkona 10. helmikuuta. 18 kilometrin hiihto oli mukana olympialaisten ohjelmassa kolmannen kerran, eli 18 kilometrillä oli kisattu talviolympialaisten alusta alkaen. 18 kilometriä hiihdettiin ensimmäistä kertaa ennen 50 kilometriä.